Landsretten afviste kæremålet i sag om afhøring af forurettet efter retsplejelovens § 747
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Efterforskning og straffeproces;

/

UDSKRIFT
AF

ØSTRE LANDSRETS DOMBOG
____________

K E N D E L S E
Det forbydes offentligt at gengive sigtedes navn, stilling eller bopæl eller på anden måde offentliggøre sigtedes

identitet.

Afsagt den 25. november 2010 af Østre Landsrets 11. afdeling

(landsdommerne Ole Græsbøll Olesen, Karsten Bo Knudsen og Anne Louise Bormann).

11. afd. kære nr. S-3537-10:

Anklagemyndigheden

mod

Tiltalte

(CPR nr. (Født 1974))

(advokat Rolf Gregersen, besk.)

Bistandsadvokat Finn Roger Nielsen har på vegne af Forurettede kæret Frederiks-berg Rets

kendelse af 8. november 2010 (2-6998/2010), hvorefter en anmodning om inden-retlig

afhøring af hende som forurettet i straffesagen mod Tiltalte inden hovedforhandlingen, jf.

retsplejelovens § 747, ikke blev taget til følge.

Advokat Finn Roger Nielsen og advokat Rolf Gregersen har indgivet kæreskrifter.

Forurettede og dennes bistandsadvokat har ikke partsbeføjelser under en straffesag. Afgø-

rende for, om forurettede kan kære byrettens kendelse, er derfor, om kendelsen, indeholder

en afgørelse over for forurettede, jf. retsplejelovens § 968, stk. 1, sammenholdt med rets-

plejelovens § 968, stk. 4, nr. 6.

Retsmøde efter retsplejelovens § 747, stk. 2, nr. 1, afholdes når det er påkrævet for at sikre

bevis, som det ellers må befrygtes vil gå tabt. Anmodning om en sådan anteciperet bevisfø-

relse kan fremsættes af forsvareren eller anklagemyndigheden, men ikke af forurettede, og

begrundelsen for at tillade en sådan bevisførelse er hensynet til at sikre bevis og ikke hen-



/

- 2 -

synet til forurettede. En forurettet har ikke i øvrigt indflydelse på tilrettelæggelsen af bevis-

førelsen i sagen, herunder hvornår forurettede skal afgive forklaring under sagen.  Afhø -

ring af forurettede forud for hovedforhandlingen udelukker endvidere ikke, at forurettede

på ny indkaldes som vidne under hovedforhandlingen.   

På denne baggrund finder landsretten ikke, at byrettens afgørelse om ikke at tage anklage-

myndighedens anmodning om indenretlig afhøring af Forurettede til følge er en afgørelse,

der kan kæres af hende, hvorfor

b e s t e m m e s :

Kæremålet afvises.

(Sign.)